**คู่มือสำหรับประชาน :** การขอหนังสือรับรองการแจ้งจัดตั้งสถานที่จำหน่ายอาหารและสถานที่สะสมอาหาร

 พื้นที่เกิน 200 ตารางเมตร

**หน่วยงานที่รับผิดชอบ :** เทศบาลนครตรัง อำเภอเมือง จังหวัดตรัง

**1. ชื่อกระบวนงาน**

 การขอหนังสือรับรองการแจ้งจัดตั้งสถานที่จำหน่ายอาหารและสถานที่สะสมอาหาร พื้นที่เกิน 200 ตารางเมตร

**2. หลักเกณฑ์ในการยื่นคำขอในการพิจารณาอนุญาต**

 ผู้ใดประสงค์ขอใบอนุญาตจัดตั้งสถานที่จำหน่ายอาหารหรือสถานที่พื้นที่เกิน 200 ตารางเมตร และไม่ใช่เป็นการขายของในตลาดต้องยื่นใบขออนุญาตเจ้าพนักงานท้องถิ่น หรือพนักงานเจ้าหน้าที่รับผิดชอบโดยยื่นคำขอตามแบบฟอร์มที่กฎหมายกำหนด พร้อมทั้งเอกสารประกอบการขออนุญาตตามเทศบัญญัติติเทศบาลนครตรัง เรื่อง สถานที่จำหน่ายอาหารและสถานที่สะสมอาหาร พ.ศ.2566 ณ งานสุขาภิบาลอนามัยสิ่งแวดล้อม กองสาธารณสุขและสิ่งแวดล้อม เทศบาลนครตรัง

 **เงื่อนใขในการยื่นคำขอให้พิจารณาอนุญาต**

 1. ผู้ประกอบการต้องยื่นเอกสารที่ถูกต้องและครบถ้วน

 2. สำเนาใบอนุญาต หรือเอกสารหลักฐานตามกฎหมายอื่นที่เกี่ยวข้อง

 3. สภาพสุขลักษณะของสถานประกอบกิจการต้องถูกต้องตามหลักเกณฑ์เทศบัญญัติติเทศบาลนครตรัง เรื่อง สถานที่จำหน่ายอาหารและสถานที่สะสมอาหาร พ.ศ.2566

**3. วิธีการขั้นตอนการให้บริการ และ ระยะเวลาในแต่ละขั้นตอน**

 **3.1 ขั้นตอน ระยะเวลาในการขอใบอนุญาต**

|  |  |  |  |
| --- | --- | --- | --- |
| **ที่** | **ประเภทขั้นตอน** | **วิธีการขั้นตอนการให้บริการ** | **ระยะเวลา****ในแต่ละขั้นตอน** |
| 1. | การตรวจสอบเอกสาร | ผู้ขอรับใบอนุญาตยื่นคำขอรับใบอนุญาตจัดตั้งสถานที่จำหน่ายอาหารและสถานที่สะสมอาหารพื้นที่เกิน 200 ตารางเมตร พร้อมหลักฐานที่ท้องถิ่นกำหนด | 15 นาที |
| 2. | การตรวจสอบเอกสาร | เจ้าหน้าที่ตรวจสอบความถูกต้องของคำขอ และความครบถ้วนของเอกสารทันที่ กรณีไม่ถูกต้อง/ครบถ้วน เจ้าหน้าที่แจ้งต่อผู้ยื่นคำขอให้แก้ไขเพิ่มเติมเพื่อดำเนินการ หากหรือหลักฐานยื่นเพิ่มเติมภายในระยะเวลาที่กำหนด เจ้าหน้าที่และผู้ยื่นคำขอลงนามไว้ในบันทึกนั้นด้วย | 1 ชั่วโมง |

|  |  |  |  |
| --- | --- | --- | --- |
| **ที่** | **ประเภทขั้นตอน** | **วิธีการขั้นตอนการให้บริการ** | **ระยะเวลา****ในแต่ละขั้นตอน** |
| 3. | การพิจารณา | เจ้าหน้าที่ตรวจด้านสุขลักษณะ กรณีถูกต้องตามหลักเกณฑ์ด้านสุขลักษณะ เสนอพิจารณาออกใบอนุญาต กรณีไม่ถูกต้องตามหลักเกณฑ์ด้านสุขลักษณะแนะนำให้ปรับปรุงแก้ไขด้านสุขลักษณะ | 1 ชั่วโมง |
| 4. | การแจ้งผลการพิจารณา | การแจ้งคำสั่งออกใบอนุญาต/คำสั่งไม่อนุญาต1. กรณีอนุญาต ให้มารับใบอนุญาตภายในระยะเวลาที่ท้องถิ่นกำหนด หากพ้นกำหนดถือว่าไม่ประสงค์จะรับใบอนุญาต เว้นแต่จะมีเหตุหรือข้อแก้ตัวอันสมควร2. กรณีไม่อนุญาตแจ้งคำสั่งไม่ออกใบอนุญาตจัดตั้งสถานที่จำหน่วยอาหารและสถานที่สะสมอาหาร พื้นที่เกิน 200 ตารางเมตร แก่ผู้ขออนุญาตทราบ พร้อมแจ้งสิทธิในการอุทธรณ์ | 1 – 7 วัน |
| 5 | - | ชำระค่าธรรมเนียม(กรณีมีคำสั่งออกหนังสือรับรองการแจ้ง) ผู้ขออนุญาตมาชำระค่าธรรมเนียมตามอัตราและระยะเวลาที่ท้องถิ่นกำหนดพร้อมใบอนุญาต กรณีไม่ชำระตามเวลาที่กำหนด ต้องเสียค่าปรับร้อยละ 20 ของเงินที่ค้างชำระ | 1 - 5 วัน |
|  | **ระยเวลาดำเนินการรวม** | **15 – 30 วัน** |

 **3.2 ขั้นตอนการแจ้งและออกหนังสือรับรองการแจ้ง**



**4. รายการเอกสารหลักฐานประกอบการยื่นคำขอ**

 - บัตรประชาชนของผู้ขอรับใบอนุญาต

 - สำเนาทะเบียนบ้านของสถานที่ประกอบการ หากเป็นนิติบุคคลให้นำสำเนาหนังสือรับรองการจดทะเบียนบุคคลมาประกอบด้วย

 - หลักฐานแสดงว่าอาคารนั้นสามารถใช้ประกอบการได้โดยถูกต้องตามกฎหมายว่าด้วยการควบคุมอาคาร

 - กรณีเจ้าของไม่สามารถยื่นคำขอรับด้วยตนเอง ให้ผู้รับมองอำนาจนำหนังสือมอบอำนาจที่ถูกต้องตามกฎหมายพร้อมบัตรประชาชนของผู้มอบอำนาจและผู้รับมอบอำนาจมาแสดง

**5. ค่าธรรมเนียม**

|  |  |
| --- | --- |
| **ขนาดพื้นที่** | **ค่าธรรมเนียม** |
| พื้นที่เกิน 200 ตารางเมตร แต่ไม่เกิน 500 ตารางเมตร | 1,500 บาท/ปี |
| พื้นที่เกิน 500 ตารางเมตร  | 3,000 บาท / ปี |

**6. ช่องทางการให้บริการ**

 - กองสาธารณสุขและสิ่งแวดล้อม เทศบาลนครตรัง เลขที่ 103 ถ.วิเศษกุล ต.ทับเที่ยง อ.เมือง จ.ตรัง

 โทร 075 – 214020 E-Mail : enviheakth.nakorntang@gmail.com

 - ระยะเวลาเปิดให้บริการ วันจันทร์ - วันศุกร์ ตั้งแต่เวลา 08.30 – 16.30 น. (ยกเว้นวันหยุดที่ทางราชการกำหนด)

**7. กฎหมายที่เกี่ยวข้อง**

 - พระราชบัญญัติการสาธารณสุข พ.ศ. 2535 และที่แก้ไขเพิ่มเติมถึง (ฉบับที่ ๓) พ.ศ. ๒๕๖๐

 - เทศบัญญัติเทศบาลนครตรัง เรื่อง สถานที่จำหน่ายอาหารและสถานที่สะสมอาหาร พ.ศ.2566